Dr Hauptort Stäge glideret sich witter in die Asidlunge Stäge, Wiler, Ober- un Underbirke sowie Rächtebach. Dr ursprünglich Kern het d'Herrschaft Wiler bildet. Sit em 14. Johrhundert isch sälli bi verschidene vorderöschtrichische Adelsfamilie gläge bis d'Freiherre un spätere Grafe vu Kageeck als  ledschdi Grundherre in s'Dreisamdal kumme sin. Anno 1810 isch dr Ort im Grossherzogtum Bade zuegordnet un zuenächscht im Stabsamt St. Peter un 1819 im Landamt Friburg zuedeilt worre. 1890 isch schliesslich Rächtebach, wo noch dr Schnewlin vu Landeck ghört het, mit Stäge vereinigt worre.